Trevor Noah pak Madison Square Garden stampvol | Netwerk24
Deur Jana Marx 09 November 2019 13:44
Daar was Vrydag nie plek vir ’n muis in die wêreldbekende Madison Square Garden in New York, waar die Suid-Afrikaans gebore komediant Trevor Noah opgetree het nie.
Sowat 14 000 aanhangers het na Noah kom kyk, nadat sy vertoning luidens ’n verklaring voor die tyd heeltemal uitverkoop is.
Dié vertoning is een van ’n rits nuwe vertonings as deel van Noah se #LoudAndClearWorldTour, wat hy vanweë die gewildheid daarvan na nog 12 lande uitgebrei het.
Noah het Saterdag by ’n foto van homself voor ’n Madison Square Garden-bord op Facebook geskryf: “Ons het dit gedoen!”
Die Suid-Afrikaner Khaya Dlanga, wat die vertoning bygewoon het, het op Twitter video’s geplaas van hoe die arena vol word.
“En dit, dames en here, is hoe Trevor Noah Madison Square Garden volpak. Wat ’n prestasie! Suid-Afrika is onaantasbaar op die oomblik,” het hy in ’n twiet geskryf.
Madison Square Garden is bekend vir die wêreld se grootste name op musiek-, vermaak- en sportgebied.
Kunstenaars wat al hier opgetree het, sluit volgens Madison Square Garden se webblad Elvis Presley, John Lennon, The Rolling Stones, Bob Dylan, Madonna, Elton John, U2, Bruce Springsteen, Katy Perry en Taylor Swift in.
RSA???? Even more good news????
Trevor Noah filled Madison Square Garden. What a time to be a South African. Son of the soil ?????????????????? pic.twitter.com/W7BvTv4HVa
— Khomotso???? (@Joseph_Ntlema) November 9, 2019
South Africa's recent achievements
- Won the 2019 Rugby World Cup and African Netball Championships.
- Chad le Clos wins FINA World Championships Gold.
- Sho Madjozi performs on Kelly Clarkson & meets John Cena.
- Trevor Noah sells out Madison Square Garden.
Meer oor: Trevor Noah